Þeir þingmenn , sem gengu úr Verkamannaflokknum og Íhaldsflokknum fyrr á þessu ári vegna andstöðu við stefnu flokkanna varðandi fyrirhugaða útgöngu Bretlands úr Evrópusambandinu , náðu ekki endurkjöri í þingkosningunum í gær . Þeir fyrrverandi þingmenn Verkamannaflokksins sem um ræðir eru Chuka Umunna , Luciana Berger og Angela Smith , sem gengu til liðs við Frjálslynda demókrata , Chris Leslie og Michael Gapes , sem buðu sig fram í sérframboði og Gavin Shuker sem bauð fram sjálfstætt . Fyrrverandi þingmenn Íhaldsflokksins sem um er að ræða eru Sarah Wollaston , Sam Gimya , Phillip Lee og Antoinette Sandbach , sem gengu til liðs við Frjálsynda demókrata , og Anna Soubrey , sem bauð sig fram fyrir sérframboð . Þessir fyrrverandi þingmenn eiga það sameiginlegt að vilja að Bretland verði áfram í Evrópusambandinu . Þá buðu tveir fyrrverandi þingmenn Íhaldsflokksins , sem vikið var úr þingflokki Íhaldsflokksins í haust vegna andstöðu þeirra við þá stefnu flokksins að halda opnum möguleikanum á að ganga úr Evrópusambandinu án útgöngusamnings , fram sjálfstætt en náðu ekki kjöri . Þeir David Gauke og Dominic Grieve .